Jelena Vesnina
Jelena Sergejevna Vesnina (; 1. avgust 1986) ruska je teniserka, koja od 2. avgusta 2010. U karijeri je osvojila 2 WTA i 2 ITF turnira a najveći uspeh u karijeri joj je polufinale Vimbldona 2016. godine. U konkurenciji parova osvojila je 12 WTA turnira, među kojima se izdvajaju pobede na Otvorenom prvenstvu Francuske 2013. i Sjedinjenih Američkih Država 2014. godine. Vesnina je takođe dva puta u karijeri osvojila Fed kup sa reprezentacijom Rusije, 2007. i 2008.

Privatni život 
Jelena Vesnina kćerka je Sergeja i Irine Vesnine, i ima brata Dmitrija. Rođena je 1. avgusta 1986. u Lavovu (nekadašnji Sovjetski Savez, današnja Ukrajina), ali je odrasla u ruskom Sočiju, gde trenutno i živi. Tenis je počela da igra sa sedam godina na nagovor majke Irine, a prvi trener bio joj je Jurij Vasiljevič, koji je takođe trenirao Mariju Šarapovu. Uzor u detinjstvu bila joj je Martina Hingis. Trenutno je trenira bivši profesionalni teniser Andrej Česnokov, a prethodno su je trenirali otac Sergej i Boris Konujušskov.

Pored tenisa, Vesnina kao svoje omiljene sportove navodi fudbal, košarka i hokej na ledu, a uporedo sa tenisom i studira. Omiljeni pevači su joj Džejms Blant i Elton Džon, a glumci Bred Pit, Kolin Farel, Al Pačino i Vil Smit. Kao omiljene teniske podloge navodi šljaku i tvrdu, a omiljeni turniri su joj Otvoreno prvenstvo Francuske, na kom je 2009. dostigla finale ženskih parova zajedno sa Viktorijom Azarenkom, i Kup Kremlja, koji se održava u Rusiji.

Stil igre 
Vesnina je igračica sa osnovne linije, ali se takođe uspešno snalazi na mreži, i u stanju je da se velikom brzinom kreće po terenu. U svojoj igri naglašava plasiranje lopte i strategiju. Njena najveća slabost svakako je njen servis. Vesnina često pravi i po više dvostrukih servis grešaka po meču. Zbog karakteristika svoje igre često je porede sa ruskom teniserkom Jelenom Dementjevom.

Oprema 
Vesnina nosi opremu marke Adidas i koristi Babolat reket, model Babolat Pure Storm.

Statistike u karijeri

Grend slem finala u ženskim parovima (0–2)

VTA finala pojedinačno (0–3)

VTA finala u parovima (3–8)

Fed kup finala (2–0)

Reference

Spoljašnje veze 

 Jelena Vesnina, zvanični veb-sajt
 Jelena Vesnina  na sajtu Ženske teniske asocijacije
 Jelena Vesnina  na sajtu Međunarodne teniske federacije

Ruske teniserke
Ruski olimpijci
Teniseri na Olimpijskim igrama 2008.
Teniseri na Olimpijskim igrama 2012.
Teniseri na Olimpijskim igrama 2016.
Olimpijski pobjednici u tenisu
Pobjednici Wimbledona